**Költségmegosztási megállapodás**

amely létrejött egyrészről

**Szent László Völgye Segítő Szolgálat**

székhely: 2462 Martonvásár, Szent László út 24.

adószám: 16702213-2-07

bankszámlaszám: 11600006-00000000-52890101

képviseli: Szabóné Pályi Judit igazgató

másrészről

**Dunaújvárosi Tankerületi Központ**

székhelye: 2400 Dunaújváros, Táncsics M. u. 1/A.

Képviseli: Kalamán Ferencné tankerületi igazgató

adóigazgatási azonosító száma: 15835073-2-07

előirányzat-felhasználási keretszámla száma: 10029008-00336822-00000000

KSH statisztikai számjele: 15835073-8412-312-07

továbbiakban együtt: Felek között alulírott napon és helyen az alábbi feltételekkel.

**Előzmények:**

Felek rögzítik, hogy a Pápay Ágoston Általános Iskola, Készségfejlesztő Iskola, Fejlesztő Nevelés- Oktatást Végző Iskola és Kollégium (2462 Martonvásár, Bajcsy-Zs. u. 32.) a Dunaújvárosi Tankerületi Központ vagyonkezelésében és fenntartásában működik.

A Szent László Völgye Segítő Szolgálat támogató szolgálata látja el a Martonvásári Járásban a fogyatékkal élő gyermekek speciális iskolába történő szállítását, többek közt a Pápay Ágoston Általános Iskola, Készségfejlesztő Iskola, Fejlesztő Nevelés- Oktatást Végző Iskola és Kollégiumnak a Martonvásári Járás területén élő diákjai tekintetében is.

**1. A megállapodás tárgya:**

* 1. Szent László Völgye Segítő Szolgálat és a Dunaújvárosi Tankerületi Központ megállapodnak, hogy közösen viselik a költségeit a Pápay Ágoston Általános Iskola, Készségfejlesztő Iskola, Fejlesztő Nevelés- Oktatást Végző Iskola és Kollégium 4, Martonvásári Járáson kívüli tanulójának iskolába történő szállítása kapcsán a jelen megállapodásban részletezettek szerint.
  2. A szállításhoz szükséges gépjármű bérleti szerződését a Szent László Völgye Segítő Szolgálat jogosult megkötni. A bérlet 2025. április 7-től 2025. június 20-ig tart, hétfőtől péntekig terjedő heti időtartamokban.
  3. Felek rögzítik, hogy a gépjármű bérlet kizárólag a Pápay Ágoston Általános Iskola, Készségfejlesztő Iskola, Fejlesztő Nevelés- Oktatást Végző Iskola és Kollégium 4 a Martonvásári Járáson kívüli településen lakó-illetve tartózkodási hellyel rendelkező tanulójának utaztatására szolgál, azt más célokra egyik fél sem használhatja.
  4. A bérelt gépjárműhöz gépjárművezetőt és kísérő személyzetet, annak költségeit, valamint a gépjárművel való utaztatás üzemanyagköltségét a Szent László Völgye Segítő Szolgálat biztosítja.

1. **A bérelt gépjármű költségeinek megosztása**
   1. A gépjármű bérlet és használat költségei az alábbi tételekből tevődnek össze:

- bérleti díj (23.500.-Ft/nap)

- takarítás díj (a végső visszaadásnál 7.500.-Ft)

- kaució: 250.000.- Ft

A Szent László Völgye Segítő Szolgálat a jelen szerződés aláírásának hónapját követő hónap 15. napig állítja ki az 1.2. pontban megjelölt időszak első 10 napra eső részének, valamint a megfizetett kaució számláját. A Szent László Völgye Segítő Szolgálat a további szolgáltatási időszakra vonatkozóan havonta, a szolgáltatással érintett hónapot követő 15. napjáig állítja ki a számlát, a számlával igazolt kiadásokról, melyet a Dunaújvárosi Tankerületi Központ a számla kézhezvételétől számított 15 napon belül, átutalással teljesít a Szent László Völgye Segítő Szolgálat 11600006-00000000-52890101 számú számlájára. A takarítás díjára vonatkozó számlát a gépjármű 1.2. pont szerinti bérleti idejének lejártát követő hónap 15. napig állítja ki a Szent László Völgye Segítő Szolgálat, melyet a Dunaújvárosi Tankerületi Központ a számla kézhezvételétől számított 15 napon belül, átutalással teljesít a Szent László Völgye Segítő Szolgálat 11600006-00000000-52890101 számú számlájára.

1. **A megállapodás hatálya**
   1. Jelen megállapodás határozott időre, 2025. április 7. napjától 2025. június 20. napjáig tartó időszakra kerül megkötésre.
   2. A szerződést azonnali hatállyal bármelyik fél egyoldalúan is felmondhatja, ha a másik fél a jelen szerződésben vállalt kötelezettségének nem tesz eleget, és az a másik félre súlyos joghátránnyal jár. Ilyen eset különösen, ha bármely fél a gépjármű használatát akadályozza vagy annak épségét veszélyezteti.

Szerződő felek jelen költségmegosztási megállapodást annak elolvasása, megértése és közös értelmezése után, mint akaratukkal mindenben megegyezőt jóváhagyólag cégszerűen 4 példányban írják alá, melyből 2 példány a Dunaújvárosi Tankerületi Központot, 2 példány pedig a Szent László Völgye Segítő Szolgálatot illeti meg.

Dunaújváros, 2025. április 7.

……………………………………. ……………………………………

Szabóné Pályi Judit Kalamán Ferencné

Szent László Völgye Segítő Szolgálat Dunaújvárosi Tankerületi Központ

Pénzügyileg ellenjegyzem:

……………..………………….. ……………..…………………..

Gajdó Zsuzsanna Czégányné Végh Erika

pénzügyi irodavezető gazdasági vezető

Jogilag ellenjegyzem:

………………………………….. ………………………………….. Dr. Szabó-Schmidt Katalin dr. Agárdi Adrienn

jegyző jogi ellenjegyző